Vi er en familie på 2 voksne og 3 børn og boede hos Sophie i fem nætter.
Sophie var yderst imødekommende og gæstfri og har hele vejen igennem været nem at komme i kontakt med. Der ligger en mappe i lejligheden med gode råd til blandt andet restauranter og seværdigheder, men Sophie vil også meget gerne hjælpe, hvis der er noget, man har specielt brug for. Fx bestilte hun taxi til lufthavnen til os, hvilket er helt rart, når ens fransk ikke ligefrem er flydende.
Lejligheden er super hyggelig og meget charmerende. Her bor en ægte pariserinde :-). Der er hvad man har brug for, og det er nemt at føle sig hjemme. Den ligger centralt på Montmartre - meget tæt på et super hyggeligt butiks- og cafékvarter, som absolut er et besøg værd.
Vi vil helt sikkert komme igen, hvis vejen nogensinde kommer forbi Paris en anden gang!